cyanic-selkie/wikianc huggingface dataset:
মুহাম্মদুল্লাহ হাফেজ্জী
স্বৈরাচার বিরোধী আন্দোলন
এরশাদ সরকার ঘােষিত নীতি এবং কর্মসূচির ব্যাপারে জনগণের মতামত নেয়ার উদ্দেশ্যে গণভােট গ্রহণের উদ্যোগ গ্রহণ করলে তার রাজনৈতিক দল খেলাফত আন্দোলন থেকে বিরােধিতা করেন। গণভােট অনুষ্ঠানের এক সপ্তাহ পূর্বে ১৯৮৫ সালের ১৫ মার্চ বায়তুল মােকাররমে আহুত খেলাফত আন্দোলনের সমাবেশ সরকারের বাধার মুখে অনুষ্ঠিত হতে পারেনি। সরকার খেলাফত আন্দোলন এবং সম্মিলিত সংগ্রাম পরিষদের নেতৃবৃন্দকে গ্রেফতার করে এবং নেতা কর্মীদের ওপর শারীরিক নির্যাতন চালায়। এসময় সরকার তাকে গৃহবন্দি করে রাখে।
সম্মিলিত সংগ্রাম পরিষদ
তার নেতৃত্বে ১০টি রাজনৈতিক দলের সমন্বয়ে ১৯৮৪ সালের ২১ অক্টোবর সম্মিলিত সংগ্রাম পরিষদ গঠন উপলক্ষ্যে জাতীয় প্রেস ক্লাবে আয়ােজিত সাংবাদিক সম্মেলনে তিনি বলেন, সংগ্রাম পরিষদের চূড়ান্ত লক্ষ্য হচ্ছে আল্লাহ ও রাসূলের কুরআন–সুন্নাহ ভিত্তিক খেলাফত প্রতিষ্ঠা করা এবং আশু লক্ষ্য হচ্ছে অনতিবিলম্বে সামরিক শাসনের অবসান ঘটানাে, হক্কানী উলামায়ে কেরাম, ইসলামি চিন্তাবিদ ও দ্বীনদার বুদ্ধিজীবীদের নিয়ে একটি বিপ্লবী সরকার গঠন, বাংলাদেশকে ইসলামি প্রজাতন্ত্র ঘােষণা। তিনি এরশাদ সরকারের শাসনকে অবৈধ অনৈসলামিক শাসন আখ্যা দেন এবং তাকে উৎখাত করার জন্য সবাইকে জিহাদে অংশগ্রহণের আহ্বান জানান।
১৯৮৪ সালের ১১ অক্টোবর মানিক মিয়া এভিনিউতে জনদলের জনসভায় ইসলামপন্থীদের ঐক্যবদ্ধ হওয়ার এরশাদের আহ্বানের পর সংগ্রাম পরিষদ গঠিত হলে রাজনৈতিক মহলে গুঞ্জরণ উঠে এরশাদের আহ্বানে বিরােধীদলের আন্দোলনকে বিভক্ত করার জন্য এই পরিষদ গঠন করা হয়েছে। এ ব্যাপারে সাংবাদিক সম্মেলনে প্রশ্ন করা হলে পরিষদের অন্যতম নেতা আব্দুর রহিম বলেন, এরশাদের আহ্বানের কারণে সংগ্রাম পরিষদ গঠিত হয়নি। পরবর্তীতে এ জোটের নামকরণ করা হয় খেলাফত সংগ্রাম পরিষদ।
১৯৮৬ সালের রাষ্ট্রপতি নির্বাচন
তিনি বাংলাদেশ খেলাফত আন্দোলনের প্রার্থী হিসেবে ১৯৮৬ সালের রাষ্ট্রপতি নির্বাচনে অংশগ্রহণ করেন। এরশাদ বিরোধী অন্যান্য দলগুলো এই নির্বাচন বয়কট করে। নির্বাচনে প্রার্থী হওয়া প্রসঙ্গে তিনি বলেন, প্রথম থেকে আজ পর্যন্ত আমি এক নীতির ওপর অটল আছি। এ সরকারের কোন পদক্ষেপই চ্যালেঞ্জহীন হতে দেইনি। তাই নির্বাচনে তাকে (এরশাদকে) মােকাবেলার জন্যেই প্রার্থী হয়েছি।
মৃত্যু ও উত্তরাধিকার
থাম্ব|মুহাম্মদুল্লাহ হাফেজ্জীর কবর থাম্ব|মুহাম্মদুল্লাহ হাফেজ্জীর কবরের নামফলক ১৯৮৭ সালের ২৪ এপ্রিল স্বাস্থ্য পরীক্ষার জন্য তিনি পিজি হাসপাতালে ভর্তি হন। এরপর তাকে সোহরাওয়ার্দী হাসপাতালে স্থানান্তরিত করা হয়। ৭ মে এই হাসপাতালে চিকিৎসাধীন অবস্থায় মৃত্যুবরণ করেন। ৮ মে জাতীয় ঈদগাহে আহমাদুল্লাহ আশরাফের ইমামতিতে তার জানাজার নামাজ অনুষ্ঠিত হয়। তাকে মাদ্রাসায়ে নূরিয়া সংলগ্ন কবরস্থানে দাফন করা হয়। আবু সাঈদ চৌধুরী, হুসেইন মুহাম্মদ এরশাদ, মুহাম্মদ আবদুল মান্নান প্রমুখ তার জানাজায় অংশগ্রহণ করেন।
ঢাকার সাবেক মেয়র মোহাম্মদ হানিফ গুলিস্তানের নগর ভবন সংলগ্ন ফিনিক্স রোডের নাম পরিবর্তন করে ‘মাওলানা মুহাম্মদুল্লাহ হাফেজ্জী হুজুর (রহ.) রোড’ নামকরণ করেছিলেন। তবে ২০১৭ সালের ২১শে ফেব্রুয়ারি ঢাকা দক্ষিণ সিটি কর্পোরেশন নামকরণ বাতিল করে। তার স্মরণে প্রতিষ্ঠিত হয় আঞ্জুমানে খোলাফায়ে হাফেজ্জী হুজুর, হাফেজ্জী হুজুর সেবা সংস্থা, হাফেজ্জী হুজুর রহমাতুল্লাহি আলাইহি মসজিদ কমপ্লেক্স, লালবাগ হাফেজী হুজুর সারণি কেল্লার মোড়, হাফেজ্জী হুজুর (রহ.) গবেষণা ফাউন্ডেশন, হাফেজ্জী হুজুর ইসলামিক রিসার্চ একাডেমি ইত্যাদি।
২০০৫ সালে হাফেজ্জী হুজুর স্মারক গ্রন্থ প্রকাশিত হয়। ২০০২ সালে ঢাকা বিশ্ববিদ্যালয়ে ‘মাওলানা মুহাম্মদুল্লাহ হাফেজ্জী হুজুর (রহ.) : তাঁর রাজনীতি ও সমাজ সংস্কার’ শীর্ষক একটি পিএইচডি গবেষণা সম্পন্ন হয়েছে। তার জীবন-কর্মের উপর অন্যান্য কাজ সমূহের মধ্যে রয়েছে: ‘আমীরে শরীয়ত মাওলানা মুহাম্মদুল্লাহ হাফেজ্জী হুজুর রহ.–নাসীম আরাফাত’, ''‘হযরত হাফেজ্জী হুযুর রহ. জীবনী–মুহাম্মদ আবদুল হক’, ‘মধ্যপ্রাচ্যে হাফেজ্জী হুজুর–আখতার ফারূক’, ‘আমীরে শরীয়ত হযরত মাওলানা মুহাম্মাদুল্লাহ হাফেজ্জী হুজুর রহ.–সালাহ উদ্দীন জয়নাল ও মুজিবুর রহমান হামিদী’, ‘কারামতে হাফেজ্জী হুজুর রহ.–ফখরুল ইসলাম’, ‘ছোটদের হাফেজ্জী হুজুর রহ.''–মো. খালেদ’, ‘হেদায়েতে মাজালিসে হাফেজ্জী হুজুর রহ.–মুহাম্মদ আব্দুর রশীদ’, ''‘হযরত হাফেজ্জী হুজুর রহ. ও তাঁর রাজনৈতিক চিন্তাধারা–হাফেজ্জী হুজুর ইসলামিক রিসার্চ একাডেমি’, ‘হাফেজ্জী হুজুরের গোলটেবিল বৈঠক–হাবিবুর রহমান, ‘হাফেজ্জী রহ. রচনা সমগ্র''–হাফেজ্জী হুজুর গবেষণা ফাউন্ডেশন’ ইত্যাদি।
অদিতি শঙ্কর
অদিতি শঙ্কর (জন্ম: ৬ জুলাই ১৯৯৭) হলেন একজন ভারতীয় অভিনেত্রী ও সঙ্গীতশিল্পী, যিনি মূলত তামিল চলচ্চিত্রে কাজ করেন। তিনি বাণিজ্যিকভাবে সফল তামিল চলচ্চিত্র বিরুমান (২০২২)-এর মাধ্যমে চলচ্চিত্রে অভিষেক করেন।
প্রারম্ভিক জীবন
অদিতি ভারতের তামিলনাড়ুর চেন্নাইয়ে ১৯৯৭ সালের ৬ জুলাই জন্মগ্রহণ করেন। তিনি ভারতীয় চলচ্চিত্র নির্মাতা এস. শঙ্করের মেয়ে। তার বড় বোন ঐশ্বর্যা শঙ্কর এবং ছোট ভাই অরিজিৎ শঙ্কর। অদিতি শ্রী রামচন্দ্র ইউনিভার্সিটিতে তার মেডিকেল ডিগ্রি সম্পন্ন করেছেন। স্নাতক হওয়ার পর তিনি বাবা-মায়ের কাছে অভিনয়ের প্রতি তার দীর্ঘ সময়ের আবেগের কথা প্রকাশ করেন, যার পরে তিনি বিরুমানে অভিষেক করেন।
এঁটুলি
এঁটুলি (Ixodida ইক্সোডিডা বর্গ) মাইট নামক ক্ষুদ্র পোকার অধিবর্গ প্যারাসাইটিফর্মসের অন্তর্ভুক্ত এক ধরনের পরজীবী অ্যারাকনিড প্রাণী। প্রাপ্তবয়স্ক এঁটুলিপোকাগুলি বয়স, লিঙ্গ, প্রজাতি ও "পূর্ণতা"-ভেদে প্রায় ৩ থেকে ৫ মিলিমিটার লম্বা হতে পারে। এঁটুলি পোকাগুলি এক ধরনের বহিস্থ পরজীবী, যারা স্তন্যপায়ী, পাখী ও কদাচিৎ সরিসৃপ ও উভচর প্রাণীদের রক্ত খেয়ে জীবনধারণ করে। এঁটুলিপোকাদের উদ্ভবের সময়কাল এখনও অনির্ণীত, তবে এঁটুলিপোকার সবচেয়ে পুরাতন জীবাশ্মটি ক্রিটেশাস পর্যায়ের অন্তর্ভুক্ত, অর্থাৎ এটি প্রায় ১০ কোটি বছরের পুরাতন। এঁটুলি পোকাগুলি বিশ্বের সর্বত্র ব্যাপকভাবে ছড়িয়ে আছে। বিশেষ করে উষ্ণ আর্দ্র জলবায়ুর অঞ্চলগুলিতে এগুলি বেশি দেখতে পাওয়া যায়>
এঁটুলি পোকাগুলিকে দুইটি প্রধান পরিবারে ভাগ করা যায়। একটি হল ইক্সোডিডাই (Ixodidae) বা শক্ত এঁটুলি পোকা এবং আর্গাসিডাই (Argasidae) বা নরম এঁটুলি পোকা। এছাড়া নাটালিয়েলিডাই নামের আরেকটি পরিবার আছে, যার একটিমাত্র সদস্য হল নাটালিয়েলা। এটি দক্ষিণ আফ্রিকার নাটাল প্রদেশে পাওয়া গেছে এবং এটিকে এঁটুলি পোকাদের বিদ্যমান সবচেয়ে আদিম বংশ হিসেবে গণ্য করা হয়। প্রাপ্তবয়স্ক এঁটুলি পোকাগুলির দেহ ডিম্বাকৃতির, যেটি রক্ত চুষে খাওয়ার পরে ফুলে ওঠে। এদের আটটি পা আছে। এদের মস্তকবক্ষ (সেফালোথোরাক্স) ও উদর সম্পূর্ণরূপে সংযুক্ত ও অবিচ্ছিন্ন। শক্ত এঁটুলিপোকাদের পৃষ্ঠতলে একটি শক্ত বর্ম থাকে, যার নাম স্কুটাম। এছাড়া তাদের মুখে পাখির চঞ্চুর মতো একটি কাঠামো থাকে, যার মধ্যে মুখের সমস্ত অঙ্গগুলি অবস্থিত থাকে। এর বিপরীতে নরম এঁটুলি পোকাগুলির মুখাঙ্গগুলি দেহের নীচের পৃষ্ঠে থাকে। এঁটুলি পোকাগুলি আশেপাশের পরিবেশে ঘ্রাণ, দেহের উত্তাপ, আর্দ্রতা ও কম্পন অনুভব করার মাধ্যমে তাদের পোষক প্রাণীদেরকে শনাক্ত করে।
এঁটুলি পোকার জীবনচক্রে চারটি দশা নিয়ে গঠিত। এগুলি হল ডিম্ব, শূককীট, অপরিণত শূককীট (নিম্ফ) ও প্রাপ্তবয়স্ক। ইক্সোডিডাই পরিবারের এঁটুলি পোকাগুলি হয় এক-পোষক, দুই-পোষক বা তিন-পোষকবিশিষ্ট জীবনচক্র অতিবাহিত করতে পারে। আর্গাসিড এঁটুলিপোকাগুলি সাতটি অপরিণত শূককীট বা নিম্ফ দশায় থাকাতে পারে (ইনস্টার), যেখানে প্রতিটি দশায় রক্ত খাওয়া আবশ্যক। তারা একাধিক পোষকদেহে জীবনচক্র অতিবাহিত করে। রক্তভোজী খাদ্যাভ্যাসের কারণে এঁটুলি পোকাগুলি মানুষ ও অন্যান্য প্রাণীকে আক্রান্তকারী অনেক গুরুতর রোগের বাহক হিসেবে কাজ করতে পারে।
হ্যাকারস (চলচ্চিত্র)
হ্যাকারস (Hackers), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে।
কাহিনী সংক্ষেপ
১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়।
ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে দ্য আউটার লিমিটস-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)।
নির্মাণ
চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে।
বারকা খান
বারকে খান (মৃত্যু:১২৬৬) (অথবা বিরকায়; Бэрх хаан, Бәркә хан) ছিলেন চেঙ্গিস খানের নাতি, একজন মোঙ্গল সেনাপতি এবং ১২৫৭–১২৬৬ পর্যন্ত গোল্ডেন হর্ড (মোঙ্গল সাম্রাজ্যের ভাগ) শাসক, যিনি নীল সাম্রাজ্য এবং সাদা সাম্রাজ্যের উপর শাসন করতে পেরেছিলেন। নীল সাম্রাজ্যে (পশ্চিম) তিনি তার ভাই বাতু খানের স্থলাভিষিক্ত হন এবং প্রথমবারের মতো মঙ্গোল সাম্রাজ্যের একটি খানাতে রাষ্ট্রধর্ম হিসেবে ইসলামের আনুষ্ঠানিক প্রতিষ্ঠা করেন। তিনি মিশরীয় মামলুকদের সাথে পারস্যে অবস্থিত আরেক মঙ্গোল খানাতে ইলখানাতের বিরুদ্ধে জোট করেছিলেন। বারকা তলুই গৃহযুদ্ধে আরিক বোকেকে সমর্থন করেছিলেন, কিন্তু যুদ্ধে তিনি সামরিকভাবে হস্তক্ষেপ করেননি কারণ তিনি তাঁর নিজের যুদ্ধে ব্যস্ত ছিলেন।
জন্ম
বারকের জন্ম হয়েছিল চেঙ্গিস খানের জ্যেষ্ঠ পুত্র জোচির ঘরে।  বারকের জন্মের বছর সম্পর্কে কোনও স্পষ্ট ঐকমত্য নেই।  মামলুক রাষ্ট্রদূতরা ৬৬৩ হিজরিতে (১২৬৪/৬৫)) তাঁর সাথে দেখা করতে গিয়ে তাকে ৫৬ বছর বয়সী বলে বর্ণনা করেছিলেন।  এটি থেকে ১২০৭ এবং ১২০৯ এর মধ্যে কোনো সময় জন্ম হয় ধারণ করা হয়। তবে সমসাময়িক পার্সিয়ান কাল্পনিক জুজনানী দাবি করেছেন যে বারকের জন্ম খোয়ারিজমীয় মঙ্গোল বিজয়ের সময় হয়েছিল, যা ১২১৯ এবং ১২২১ এর মধ্যে হয়েছিল।
ইসলামে ধর্মান্তর
বারকে খান ১২৫২ সালে বুখারা শহরে ইসলাম গ্রহণ করেছিলেন। তিনি যখন সর-জেকে ছিলেন তখন বুখারার একটি কাফেলার সাথে সাক্ষাত করেন এবং তাদের ধর্ম-বিশ্বাস সম্পর্কে তাদের জিজ্ঞাসাবাদ করেছিলেন। বারকা কাফেলা ভ্রমণকারীদের কথার দ্বারা ধর্মান্তরিত হয়ে মুসলমান হয়েছিলেন। তারপরে বারকা তার ভাই তুখ-তিমুরকেও ইসলাম গ্রহণে উৎসাহিত করেছিলেন।
সোনালি সাম্রাজ্যের শাসন গ্রহণ
১২৫৫ সালে যখন বাতু মারা যায়। ১২৫৭ সালে বারকা নেতৃত্বের দায়িত্ব গ্রহণের আগে বাতুর পুত্র সারতাক খান এবং উলাগাচি সংক্ষিপ্ত সময়ের জন্য তাঁর স্থলাভিষিক্ত হন। তাঁর শাসনামলে মঙ্গোলরা অবশেষে হালিচের ড্যানিয়েলোর বিদ্রোহকে পরাজিত করে এবং বুরুন্দাইয়ের নেতৃত্বে পোল্যান্ড এবং লিথুয়ানিয়ার বিরুদ্ধে দ্বিতীয় আক্রমণ করেছিল (লুবলিন, জাভিহস্ত, সান্দোমিয়ের, ক্রাকৌউ এবং বাইতম লুণ্ঠন করা হয়েছিল)। এছাড়াও ১২৬৫ সালে বুলগেরিয়া এবং বাইজেন্টাইন থ্রেসের বিরুদ্ধে একটি অভিযান হয়েছিলো। বাইজেন্টাইন সাম্রাজ্যের মাইকেল এর পরে শ্রদ্ধা হিসাবে অনেক মূল্যবান কারিগরি ও বস্ত্র পাঠিয়েছিলেন।
বারকা–হালাকু যুদ্ধ
বারকা শীঘ্রই একজন ধর্মপ্রাণ মুসলমান হয়ে গেলেন। তাঁর ধর্মান্তরের ফলে নীল সাম্রাজ্য মুসলিম সংখ্যাগরিষ্ঠ হয়েছিল, যদিও তাদের মধ্যে তখনও পশু-পূজারী এবং বৌদ্ধ ছিল। হালাকুর বাগদাদ ধ্বংস এবং খলিফা আল-মুস্তা'সিমকে হত্যা করা বারকাকে ক্ষুব্ধ করেছিল। তিনি হালাকু খানকে মোকাবেলা করার জন্য দৃঢ় সংকল্পবদ্ধ ছিলেন। সিরিয়া ও মিশর দখলের হালাকুর উচ্চাভিলাষ বারকার স্ব-ধর্মীয় লোকদের হুমকিতে রেখেছিল।
মুসলিম ঐতিহাসিক রশিদ-আল-দীন হামাদানীর অনুযায়ী বারকা খান বাগদাদে আক্রমণের প্রতিবাদে তাঁর মঙ্গোল এবং মুসলিম প্রজাদের বলেছিলেন:
ফলাফল
হালাকু পুত্র আবাকা খানকে আক্রমণ করার জন্য বারকা কুড়া নদী পার হওয়ার চেষ্টা করার সময় অসুস্থ হয়ে পড়েন এবং ১২৬৬ থেকে ১২৬৭ এর মধ্যেই তিনি মারা যান। তার পরে তাঁর ভাইয়ের নাতি মেঙ্গু-তিমুর তাঁর স্থলাভিষিক্ত হন। মামলুকদের সাথে জোটবদ্ধ থাকার এবং ইলখানাতের সাথে সংঘর্ষে জড়িত থাকার নীতি মেঙ্গু-তিমুর চালিয়ে যান। অনেক ইতিহাসবিদ একমত হয়েছেন যে হালাকুর বিরুদ্ধে বারকার হস্তক্ষেপ মক্কা এবং জেরুজালেমসহ অন্যান্য পবিত্র ভূমির বাগদাদের মতো ভাগ্য হওয়া থেকে রক্ষা করেছিল।
এডিথ হোয়ার্টন
এডিথ হোয়ার্টন (Edith Wharton; জন্ম: এডিথ নিউবল্ড জোন্স, ২৪ জানুয়ারি ১৮৬২ - ১১ আগস্ট ১৯৩৭) ছিলেন একজন মার্কিন ঔপন্যাসিক, ছোটগল্পকার, নাট্যকার ও নকশাকার। তিনি তার লেখায় নিউ ইয়র্কের উচ্চবিত্ত শ্রেণীর আভিজাত্যের জীবন ও নৈতিকতার বাস্তবভিত্তিক চিত্রায়ন ঘটিয়েছেন। তিনি দি এজ অব ইনোসেন্স উপন্যাসের জন্য ১৯২১ সালে সাহিত্যে পুলিৎজার পুরস্কার অর্জন করেন, তিনিই প্রথম নারী হিসেবে এই পুরস্কার পেয়েছেন। এছাড়া তিনি তিনবার সাহিত্যে নোবেল পুরস্কারের জন্য মনোনীত হয়েছিলেন। ১৯৯৬ সালে ন্যাশনাল উইমেন্‌স হল অব ফেমে তার নাম অন্তর্ভুক্ত করা হয়।
প্রারম্ভিক জীবন
হোয়ার্টন পৈত্রিক পরিবার জোন্সেস ছিল ধনী ও সামাজিক প্রতিপত্তিসম্পন্ন পরিবার, যারা আবাসন ব্যবসায়ের সাথে জড়িত ছিলেন। "জোন্সেসদের সাথে মানিয়ে চলা" কথাটি তার পরিবারকে নির্দেশ করে। পুরনো প্যাট্রুন পরিবারদের মধ্যে সবচেয়ে সম্মানিত পরিবার রেনসেলারদের সাথেও তার আত্মীয়তার সম্পর্ক ছিল। রেনসেলাররা নিউ ইয়র্ক ও নিউ জার্সির সাবেক ওলন্দাজ সরকারের নিকট থেকে জমি অনুদান পেয়েছিলেন।
প্রারম্ভিক লেখনী
হোয়ার্টন শৈশবে তার যখন চার বা পাঁচ বছর বয়স তখন তার পরিবার ইউরোপে চলে যায়। এই সময়টাকে তিনি "গড়ে ওঠার সময়" বলে উল্লেখ করেন। তিনি তার পরিবারের জন্য গল্প বানাতেন এবং খোলা বই নিয়ে হাটতেন, পাতা উল্টাতেন যেন মনে হত তিনি পড়ছেন, এবং গল্প রচনা করতেন। হোয়ার্টন কিশোরী বয়সে কবিতা ও কথাসাহিত্য রচনা শুরু করেন এবং ১১ বছর বয়সে তার প্রথম উপন্যাস রচনার প্রয়াস নেন। তার মাতার সমালোচনা তার উচ্চাকাঙ্ক্ষার ইতি ঘটায় এবং তিনি কবিতা রচনায় ফিরে যান। ১৫ বছর বয়সে তার প্রথম কাজ হাইনরিখ কার্ল ব্রুগশের জার্মান কবিতা ওয়াস ডাই স্টেইন এরৎজাহলেন-এর অনুবাদ প্রকাশিত হয়, যার জন্য তিনি ৫০ মার্কিন ডলার পেয়েছিলেন। তার পরিবার তার নাম মুদ্রণে আসুক তা চায়নি, কারণ সে সময়ে অভিজাত পরিবারের নারীদের জন্য লেখনী উপযুক্ত পেশা হিসেবে গণ্য হত না। ফলে কবিতাটি তার বন্ধুর পিতা ই. এ০ ওয়াশবার্নের নামে প্রকাশিত হয়েছিল। ১৮৭৭ সালে ১৫ বছর বয়সে তিনি গোপনে ৩০,০০০ শব্দের উপন্যাসিকা ফাস্ট অ্যান্ড লুজ রচনা করেন। ১৮৭৮ সালে তার পিতা তার লেখা দুই ডজন মৌলিক কবিতা ও পাঁচটি অনুবাদ ভার্সেস শিরোনামে প্রকাশের ব্যবস্থা করেন। হোয়ার্টন ১৮৭৯ সালে ছদ্মনামে নিউ ইয়র্ক ওয়ার্ল্ড-এ একটি কবিতা প্রকাশ করেন। ১৮৮০ সালে তিনি সাহিত্য ম্যাগাজিন আটলান্টিক মান্থলি-তে অজ্ঞাত পরিচয়ে পাঁচটি কবিতা প্রকাশ করেন। এত সফলতার পরও তার পরিবার বা তার সামাজিক বলয় তাকে উৎসাহিত করেনি, এবং তিনি লেখা চালিয়ে গেলেও ১৮৮৯ সালের অক্টোবরে স্ক্রিবনার্স ম্যাগাজিন থেকে তার কবিতা দ্য লাস্ট গিউস্টিনিয়ানি ছাড়া অন্য কোন লেখনীই প্রকাশ করতে পারেননি।
বিবাহ ও ভ্রমণ
হোয়ার্টন ১৮৮৫ সালে বিবাহ বন্ধনে আবদ্ধ হন এবং মার্কিন গৃহস্থালি, লেখনী ও ইতালি - এই বিষয়ে আসক্ত হন। ১৮৮৫ সালের ২৯শে এপ্রিল ২৩ বছর বয়সে ট্রিনিটি চ্যাপেল কমপ্লেক্সে তিনি এডওয়ার্ড (টেডি) রবিন্স হোয়ার্টনের সাথে বিবাহ বন্ধনে আবদ্ধ হন। টেডি তার থেকে ১২ বছরের বড় ছিলেন। বোস্টনের এক সুপ্রতিষ্ঠিত পরিবারের সন্তান টেডি ক্রীড়াবিদ ছিলেন এবং একই সামাজিক শ্রেণীর সভ্য ও তারই মত ভ্রমণপ্রিয় ব্যক্তি ছিলেন। তারা নিউপোর্টের পেনক্রেইগ কটেজে বাড়ি করেন। ১৯৮৩ সালে তারা $৮০,০০০ দিয়ে নিউপোর্টের অপর পাশে ল্যান্ড্‌স এন্ডে বাড়ি ক্রয় করেন এবং সেখানে চলে যান। হোয়ার্টন নকশাকার ওগডেন কডম্যান্সের সহায়তায় ল্যান্ড্‌স এন্ডের বাড়ি সজ্জিত করেন। ১৮৯৭ সালে তারা নিউ ইয়র্কের ৮৮৪ পার্ক অ্যাভিনিউয়ে অপর একটি বাড়ি ক্রয় করেন। তারা ১৮৮৬ থেকে ১৮৯৭ সালের ফেব্রুয়ারি থেকে জুনে ভ্রমণ করতেন, বেশির ভাগ ক্ষেত্রেই ইতালিতে, এবং প্যারিস ও ইংল্যান্ডে।
১৮৮০-এর দশকের শেষভাগ থেকে ১৯০২ সালের মধ্যে টেডি হোয়ার্টন তীব্র হতাশায় ভুগেন এবং এই দম্পতি তাদের অত্যধিক ভ্রমণ কমিয়ে দেন। এই সময়ে টেডির হতাশা মারাত্মক আকার ধারণ করে, এবং এরপর তারা তাদের দ্য মাউন্ট বাড়িতে আলাদা বসবাস করতেন। একই সময়ে এডিথও হতাশা ও হাঁপানিজনিত শারীরিক সমস্যায় ভুগেন।
সরকারি তিতুমীর কলেজ
প্রতিষ্ঠার সময় কলেজটিতে শুধুমাত্র উচ্চমাধ্যমিক শ্রেণিতে ক্লাস নেয়া হত, তবে বর্তমানে এখানে শুধু ঢাকা বিশ্ববিদ্যালয়ের অধীনে বিভিন্ন বিষয়ে স্নাতক সম্মান এবং স্নাতকোত্তর শ্রেণির শিক্ষা কার্যক্রম চালু রয়েছে।
ইতিহাস
'জিন্নাহ কলেজ' নামে ১৯৬৮ সালে সরকারি তিতুমীর কলেজ প্রথম প্রতিষ্ঠিত হয়েছিল। তৎকালীন পূর্ব পাকিস্তানের গভর্নর মোনায়েম খান জগন্নাথ কলেজের ছাত্র-আন্দোলনকে নির্মূল করার জন্য মহাখালীতে অবস্থিত ডিআইটি খাদ্যগুদাম হিসেবে পরিচিত ভবনে জগন্নাথ কলেজের ডিগ্রি শাখা স্থানান্তর করেন এবং এর নামকরণ করা হয় জিন্নাহ কলেজ। ১৯৭১ সালের ১ মার্চ পাকিস্তানের সামরিক জান্তা ইয়াহিয়া খান রেডিও-টেলিভিশনে এক ভাষণে জাতীয় পরিষদ স্থগিত ঘোষণা করার সঙ্গে সঙ্গে জিন্নাহ কলেজ শাখার ছাত্র সংসদের প্রথম সহ-সভাপতি (ভিপি) সিরাজউদ্দৌলার নেতৃত্বে টিপু মুনশি ও শাহাবুদ্দিনসহ তৎকালীন কতিপয় ছাত্রনেতা প্রতিক্রিয়া হিসেবে জিন্নাহ্ কলেজের সাইনবোর্ড ভেঙে ফেলেন। তখন আনিসুজ্জামান খোকন (জিন্নাহ কলেজের ছাত্র সংসদের সাধারণ সম্পাদক) জিন্নাহ কলেজের নাম 'তিতুমীর কলেজ' প্রস্তাব করেন। ২ মার্চ ছাত্রলীগের কর্মীরা মিছিল করে ঢাকা বিশ্ববিদ্যালয়ের ঐতিহাসিক বটতলায় জড়ো হলে সেখানে তৎকালীন ডাকসু ভিপি আ স ম আবদুর রবের মধ্যস্থতায় জিন্নাহ্ কলেজের নাম 'তিতুমীর কলেজ' হিসেবে চূড়ান্ত হয়। ঐ রাতেই 'তিতুমীর কলেজ' নামকরণের সাইনবোর্ড লেখা হয় এবং দেয়ালে টাঙিয়ে দেয়া হয়। এলাকার কিছু যুবক "তিতুমীর"নামকরণের ব্যাপারে সার্বিক সহযোগিতা করেন।
বিভাগ ও অনুষদসমূহ
সরকারি তিতুমীর কলেজে শুরুর দিকে উচ্চ মাধ্যমিক পর্যন্ত চালু থাকলেও পরবর্তীতে উচ্চ শিক্ষার কথা বিবেচনা করে এবং চাহিদা অনুসারে এখন শুধু স্নাতক ও স্নাতকোত্তর শ্রেণিসমূহ চালু রয়েছে। জাতীয় বিশ্ববিদ্যালয়ের প্রায় সকল বিভাগ এই কলেজে চালু ছিল। বর্তমানে ঢাকা বিশ্ববিদ্যালয়ের অধিভুক্ত হওয়ার পরও পূর্বের সকল কার্যক্রম চালু রয়েছে। এখানে যেসকল বিভাগ চালু রয়েছেঃ
গ্রন্থাগার
প্রতিটি বিভাগের রয়েছে নিজস্ব গ্রন্থাগার বা সেমিনার। কলেজটিতে একটি কেন্দ্রীয় গ্রন্থাগার রয়েছে। যেখানে ২০,০০০ এর অধিক বই সংগ্রহে রয়েছে।
আবাসিক হল
কলেজটির ছাত্র-ছাত্রীর জন্য ৫টি আবাসিক হল রয়েছে; এগুলো হলোঃ
পরিবহন ব্যবস্থা
ছাত্র-ছাত্রীদের যাতায়াতের জন্য রয়েছে ৯টি বাস।
উল্লেখযোগ্য ছাত্র সংগঠন ও বিষয়বস্তু
ছাত্র সংগঠন
জোনাথন ট্রট
ইয়ান জোনাথন লিওনার্ড ট্রট (Ian Jonathan Leonard Trott; জন্ম: ২২ এপ্রিল, ১৯৮১) দক্ষিণ আফ্রিকার কেপটাউনে জন্মগ্রহণকারী ইংল্যান্ডের বিখ্যাত ও সাবেক টেস্ট ক্রিকেট তারকা। ঘরোয়া ক্রিকেট লীগে তিনি ওয়ারউইকশায়ার কাউন্টি ক্রিকেট ক্লাবের পক্ষ হয়ে খেলেন। এছাড়াও তিনি দক্ষিণ আফ্রিকা এবং নিউজিল্যান্ডেও খেলেছেন। ২০১১ সালে তিনি আইসিসি এবং ইসিবি’র বর্ষসেরা ক্রিকেটারের মর্যাদা পেয়েছেন ট্রট।
প্রারম্ভিক জীবন
ইংরেজ বংশোদ্ভূত দক্ষিণ আফ্রিকান পরিবারে কেপটাউনে জন্মগ্রহণ করেন ট্রট। রনডেবোস বয়েজ’ হাই স্কুল এবং স্টেলেনবস বিশ্ববিদ্যালয়ে অধ্যয়ন করেন। অনূর্ধ্ব-১৫ ও অনূর্ধ্ব-১৯ এ উভয় ধরনের ক্রিকেটেই দক্ষিণ আফ্রিকা দলের পক্ষ হয়ে খেলেছেন তিনি। ওয়েস্টার্ন প্রভিন্সে থাকাকালে দক্ষিণ আফ্রিকার ভবিষ্যতের টেস্ট খেলোয়াড় পল হ্যারিসের সাথে একত্রে খেলেন।
বৈমাত্রেয় ভাই কেনি জ্যাকসন নেদারল্যান্ডস এবং ওয়েস্টার্ন প্রভিন্সে খেলছেন।
খেলোয়াড়ী জীবন
থাম্ব|291x291পিক্সেল|২০১৩ সালের চ্যাম্পিয়ন্স ট্রফির সময় ব্যাট করছেন ট্রট ট্রট শীর্ষসারির ডানহাতি ব্যাটসম্যান ও মাঝে-মধ্যে মিডিয়াম-পেস বোলিং করে থাকেন। ২০০৭ সালে ইংল্যান্ডের পক্ষ হয়ে দুইটি টুয়েন্টি২০ আন্তর্জাতিকে অংশগ্রহণ করেন। ২০০৮ ও ২০০৯ সালে কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ২০০৮-০৯ মৌসুমে ইংল্যান্ড লায়ন্সের সাথে বৈশ্বিক সফরে বের হন। এরপর আগস্ট, ২০০৯ সালে অ্যাশেজের ৫ম টেস্টে অংশ নেন। অভিষেক ঐ টেস্টে শতক গড়ে ১৮তম ইংরেজ ক্রিকেটার হিসেবে রেকর্ড করেন। আঠারো মাস পর অস্ট্রেলিয়ার বিপক্ষে ৪র্থ টেস্টে এমসিজিতে অপরাজিত ১৬৮* রান গড়ে ইংল্যান্ডের বিজয় নিশ্চিত করার পাশাপাশি অ্যাশেজ অক্ষুণ্ন রাখেন। খেলায় তিনি ম্যান অব দ্য ম্যাচের পুরস্কার লাভ করেন। ২৮ মে, ২০১০ তারিখে বাংলাদেশ ক্রিকেট দলের বিপক্ষে লর্ডসে নিজস্ব সর্বোচ্চ ২২৬ রান করেন। একই খেলায় তিনি তার প্রথম উইকেট শিকার করেন। দ্বি-শতক লাভের পর ওল্ড ট্রাফোর্ডে অনুষ্ঠিত দ্বিতীয় ও চূড়ান্ত টেস্টে তিনি মাত্র ৩ রান করেছিলেন। স্পিনারদের সহযোগিতা করতে স্লিপেই তিনি দাঁড়ান।
ক্রমাগত চাপ ও দুঃচিন্তা অনুভূত হওয়ায় নভেম্বর, ২০১৩ সালে অস্ট্রেলিয়ায় অনুষ্ঠিত ইংল্যান্ডের অ্যাশেজ সফর থেকে দেশে ফিরে আসেন। সাময়িকভাবে সকল স্তরের ক্রিকেট খেলা থেকে বিরত রাখেন নিজেকে। এপ্রিল, ২০১৪ সালে একবার খেলার জগতে ফিরে আসার চেষ্টা চালান। অবশেষে ২০১৫ সালে ওয়েস্ট ইন্ডিজে অনুষ্ঠিত টেস্ট সিরিজের মাধ্যমে আন্তর্জাতিক ক্রিকেটে সম্পৃক্ত হন। কিন্তু সিরিজে তাকে বেশ কঠিন পরিস্থিতির মুখোমুখি হতে হয়। তিন টেস্টের সিরিজে ব্যাটিং উদ্বোধনে নেমেছিলেন তিন। প্রথম টেস্টে ০, ৪; দ্বিতীয় টেস্টে ৫৯ ও ০ এবং তৃতীয় টেস্টে ০ ও ৯ করেন। সিরিজে তিনি তিনবার শূন্য রানের সন্ধান পান।
অবসর
৪ মে, ২০১৫ তারিখে সকল স্তরের আন্তর্জাতিক ক্রিকেট থেকে অবসরের ঘোষণা দেন তিনি। তবে কাউন্টি ক্রিকেটে ওয়ারউইকশায়ারের পক্ষে খেলা চালিয়ে যাবার কথা ব্যক্ত করেন।
লুকানিয়া এথনো ফোক
লুকানিয়া এথনো ফোক হল একটি সঙ্গীত উৎসব যা লোকসঙ্গীত ও জনপ্রিয় সঙ্গীতের উপর দৃষ্টি নিবদ্ধ করে। এটি প্রতি বছর সাট্রিয়ানো ডি লুকানিয়া (ইতালি) শহরে (আধুনিক ব্যাসিলিকাটাতে) অনুষ্ঠিত হয়। এই অঞ্চলের প্রাচীন নাম ছিল "লুকানিয়া", যেখান থেকে উৎসবের নাম এসেছে।
ম্যানুয়েল গন্ড্রা পেরেইরা
ডান|থাম্ব| মানুয়েল গন্ড্রা ম্যানুয়েল গন্ড্রা পেরেইরা (১ জানুয়ারী ১৮৭১ - ৮ মার্চ ১৯২৭) প্যারাগুয়ের ২১ তম রাষ্ট্রপতি ছিলেন। তিনি ২৫ নভেম্বর ১৯১০ থেকে ১১ জানুয়ারী ১৯১১ এবং ১৫ আগস্ট ১৯২০ থেকে ৩১ অক্টোবর ১৯২১ পর্যন্ত দেশটির রাষ্ট্রপতি ছিলেন। তিনি একজন লেখক, সাংবাদিক এবং লিবারাল পার্টির সদস্য ছিলেন ।
ঈদগাঁও ইউনিয়ন
ঈদগাঁও বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।
আয়তন
ঈদগাঁও ইউনিয়নের আয়তন ১৩,০০৭ একর (৫২.৬৪ বর্গ কিলোমিটার)। এটি ঈদগাঁও উপজেলার সবচেয়ে বড় ইউনিয়ন।
জনসংখ্যা
২০১১ সালের পরিসংখ্যান অনুযায়ী ঈদগাঁও ইউনিয়নের লোকসংখ্যা ৩৮,৭৮৮ জন। এর মধ্যে পুরুষ ১৮,৭৯৬ জন এবং মহিলা ১৯,৯৯২ জন।
অবস্থান ও সীমানা
ঈদগাঁও উপজেলার সর্ব-পূর্বে ঈদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের উত্তরে ইসলামাবাদ ইউনিয়ন, পশ্চিমে জালালাবাদ ইউনিয়ন ও চৌফলদণ্ডী ইউনিয়ন, দক্ষিণে রামু উপজেলার রশিদনগর ইউনিয়ন ও জোয়ারিয়ানালা ইউনিয়ন এবং পূর্বে রামু উপজেলার গর্জনিয়া ইউনিয়ন ও ঈদগড় ইউনিয়ন অবস্থিত।
ইতিহাস ও নামকরণ
ঈদগাঁওের সমৃদ্ধ ও বর্ধিষ্ণু জনপদ ঈদগাঁও গৌড়যুগে পরিচিত ছিল নয়াবাদ নামে। উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্যসামন্ত নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়বাদ এলাকায় পৌঁছলে পবিত্র ঈদুল ফিতর সমাগত হওয়ায় এখানে সৈন্যসামন্ত,আমির ওমরা সহ ঈদের নামাজ আদায় করেন। তৎকালীন নয়াবাদ তখন থেকেই ঈদগাঁও নামে পরিচিত হয়। শাহাজাদা সুজা ঈদের নামাজ আদায় করে পুনরায় আরাকান অভিমুখে যাত্রা করলেও মোগল রাজপুত্রের ঈদের নামাজের স্মৃতি বিজড়িত এ স্থান কালক্রমে ঈদগাঁও নামেই পরিচিতি লাভ করে ও পরবতীতে ব্রিটিশ আমলে বিভিন্ন সরকারী নথিপত্রে ঈদগাঁও নামে লিপিবদ্ধ ও পরিচিত হয়।
প্রশাসনিক কাঠামো
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
ঈদগাঁও ইউনিয়নের সাক্ষরতার হার ২৯.৫৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
ঈদগাঁও ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
ঈদগাঁও ইউনিয়নে ৫৩টি মসজিদ ও ৩টি মন্দির রয়েছে।
খাল ও নদী
ঈদগাঁও ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।
হাট-বাজার
ঈদগাঁও ইউনিয়নের প্রধান ৩টি হাট/বাজার হল ঈদগাঁও বাজার, কালিরছড়া বাজার এবং বাস স্টেশন বাজার।
জাফর দেহঘান
জাফর দেহঘান একজন প্রখ্যাত ইরানি অভিনেতা যিনি ইরানের তেহরানে ১৯৬০ সালে জন্মগ্রহণ করেন।
ঘড়ুয়া
জনউপাত্ত
২০১১ আদমশুমারি অনুসারে ঘড়ুয়া গ্রামের জনসংখ্যা ৫০০ এর কম। ঘড়ুয়ায় একটি সরকারি প্রাথমিক বিদ্যালয় রয়েছে।
কাশ্মীর উপত্যকা
কাশ্মীর বিভাগ ভারতীয় জম্মু ও কাশ্মীরের তিনটি প্রশাসনিক বিভাগগুলির মধ্যে একটি। কাশ্মীর বিভাগটির সঙ্গে দক্ষিণে জম্মু বিভাগ ও পূর্বে লাদাখ-এর সীমানা রয়েছে, যদিও নিয়ন্ত্রণ রেখা বিভাগটির উত্তর ও পশ্চিম সীমান্ত গঠন করেছে। এই বিভাগে নিম্নোক্ত জেলা সমূহ রয়েছে: অনন্তনাগ, বারামুল্লা, বুডগাম, বান্ডিপোর, গান্দারবাল, কুপওয়ারা, কুলগাম, পুলওয়ামা, শোপিয়ান এবং শ্রীনগর।
ইতিহাস
১ম সহস্রাব্দের প্রথমার্ধে, কাশ্মীর অঞ্চলটি হিন্দুধর্ম এবং পরে বৌদ্ধধর্মের একটি গুরুত্বপূর্ণ কেন্দ্র হয়ে ওঠে। পরে এখনও, নবম শতকে, কাশ্মীর শেভিজম উত্থাপিত হয়েছিল। ১৩৩৯-এ, শাহ মীর ওঠে কাশ্মীরের প্রথম মুসলিম শাসক, তিনিই  সালাতিন-ই-কাশ্মীর  বা সোয়াতি রাজবংশের সৃষ্টি করেন। পরবর্তী পাঁচ শতাব্দী ধরে, মুসলিম শাসকরা কাশ্মীর শাসন করেছে; এর মধ্যে মুঘলরাও রয়েছে, যারা ১৫২৬ থেকে ১৭৫১ পর্যন্ত শাসন করেছে, এবং আফগান দুরানী সাম্রাজ্য, যারা শাসন করেছে ১৭৪৭ থেকে ১৮২০ পর্যন্ত। সেই বছর, শিখরা কাশ্মীর দখল করে, রানজিৎ সিং-এর নেতৃত্বে। ১৮৪৬-এ, প্রথম এংলো-শিখ যুদ্ধে শিখদের পরাজয়ের পর এবং অমৃতসর চুক্তির অধীনে ব্রিটিশদের কাছ থেকে এই অঞ্চলটি কিনলে জম্মুর রাজা গোলাপ সিং জম্মু ও কাশ্মীরের নতুন রাজ্যের শাসক হন। তার উত্তরপুরুষদের শাসনকাল, ব্রিটিশ ক্রাউনের অধীনে সর্বপ্রধানত্ব (অথবা অভিভাবকত্ব) ১৯৪৭ পর্যন্ত টিকে ছিল। সেই বছর, রাজ্যের পশ্চিমাঞ্চল বিদ্রোহের মুখোমুখি হয় এবং পাকিস্তান অধিরাজ্য দ্বারা অনুপ্রাণিত পশতুন সম্প্রদায়ের দ্বারা আক্রমণের শিকার হয়, জম্মু ও কাশ্মীরের মহারাজ স্বীকৃতিপত্রে স্বাক্ষর করেন, ভারত অধিরাজ্যে যোগ দেন। পরবর্তীকালে, তিনি শেখ আবদুল্লাহর নেতৃত্বে একটি জনপ্রিয় সরকারকে ক্ষমতা হস্তান্তর করেন।
এরই ধারাবাহিতায়, পাকিস্তান ও ভারতের মাঝে একটি যুদ্ধ সংঘটিত হয়। তবে রাজ্যের এলাকাটি তখন থেকেই একটি বিরোধের কেন্দ্র হয়ে উঠেছে, এখন তিনটি দেশ দ্বারা পরিচালিত হয়: ভারত, পাকিস্তান এবং গণপ্রজাতন্ত্রী চীন, পরে ১৯৬৪ সালে আকসাই চীন নিয়ন্ত্রণ লাভ করে। আকসাই চীন হল ভারত ও চীন এর মধ্যকার এক বিতর্কিত অঞ্চল।ভারতের মতে এটি ভারতের জম্বু এবং কাশ্মীর রাজ্যের লাদাখের অংশ।অপর পক্ষ চীন এর মতে, আকসাই চীন তাদের জিংজিয়াং প্রদেশের অংশ।এই অঞ্চলটির আয়তন ৩৭,০০০ বর্গ কিলোমিটার।১৯৬২ সালের চীন-ভারত যুদ্ধের আগে আকসাই চীন ভারত এর লাদাখের আংশ ছিল। যুদ্ধের পর অঞ্চলটি চীন এর নিয়ন্ত্রণে চলে যায়।এই অঞ্চল নিয়ে এখনও ভারত ও চীনের মধ্য বিবাদ রয়েছে। যাইহোক কাশ্মীর উপত্যকা সম্পূর্ণরূপে ভারতের নিয়ন্ত্রণে এবং এটি আয়তনে ১৫,৯৪৮ বর্গ কিলোমিটার ভারতীয় নিয়ন্ত্রণ অধীন মোট এলাকার ১৫.৭৩% ।
জনসংখ্যার উপাত্ত
কাশ্মীর উপত্যকায় প্রধান জাতিগত সম্প্রদায় কাশ্মীরি এবং তারা কাশ্মীরি ভাষায় কথা বলে। ক্ষুদ্র নৃতাত্ত্বিক গোষ্ঠীগুলির মধ্যে গুজার ও বাকেরওয়াল অন্তর্ভুক্ত রয়েছে, যারা বেশিরভাগই উপত্যকায় পর্বতশৃঙ্গে বাস করে। উপত্যকায় একটি মুসলিম সংখ্যাগরিষ্ঠ জনসংখ্যা রয়েছে এবং জনসংখ্যার ৯৭.১৬% ইসলাম ধর্মের অনুসারী, বাকিদের মধ্যে হিন্দু (১.৮৪%), শিখ (০.৮৮%), বৌদ্ধ (০.১১%) এবং অন্যান্য। উপত্যকায় প্রধান কথ্য ভাষা কাশ্মীরি ও উর্দু, উর্দু হচ্ছে সরকারি ভাষা। এই ভাষাগুলির অনেক ব্যবহারকারী ইংরেজিকে দ্বিতীয় ভাষা হিসেবেও জানে।
জেলা
কাশ্মীর বিভাগ দশটি জেলা নিয়ে গঠিত:
শহর
শ্রীনগর প্রধান শহর ও রাজ্যের গ্রীষ্মকালীন রাজধানী। অন্যান্য প্রধান শহরগুলি বারামুল্লা, হন্ডওয়ারা, সোপুর, অনন্তনাগ, গান্দারবাল ইত্যাদি।
রাজনীতি
এই অঞ্চলের প্রধান রাজনৈতিক দলগুলো হচ্ছে ন্যাশনাল কনফারেন্স, জম্মু ও কাশ্মীর পিপলস ডেমোক্রেটিক পার্টি এবং কংগ্রেস। উপত্যকায় শ্রীনগর জম্মু ও কাশ্মীর রাজ্যের গ্রীষ্মকালীন রাজধানী। দরবার আন্দোলন নামে একটি বৃহৎ অনুষ্ঠানে শীতকালে রাজধানী উপত্যকার বাইরে জম্মুতে চলে যায়।
২০২০-র জেলা সমিতির নির্বাচন অনুযায়ী সংখ্যাগরিষ্ঠ দল সমূহ : (৮ টি আসন জয়ে একক সমিতি গঠন সম্ভব)
জলবায়ু
কাশ্মীর উপত্যকায় একটি মধ্যপন্থী জলবায়ু রয়েছে, যা মূলত তার ভৌগোলিক স্থান দ্বারা সংজ্ঞায়িত করা হয়, উত্তরে উঁচু কারাকোরাম রেঞ্জ, দক্ষিণ ও পশ্চিমে পীর পাঞ্জাল রেঞ্জ এবং পূর্বের জানসকর রেঞ্জ। এটি সাধারণত বসন্ত এবং শরত্কালে শীতল হিসাবে উল্লেখ করা যেতে পারে, গ্রীষ্মে হালকা জলবায়ু এবং শীতকালে ঠান্ডা। বিভিন্ন জেলায় ভৌগোলিক অবস্থানের মধ্যে গুরুত্বপূর্ণ পার্থক্য হিসাবে একটি বড় উপত্যকায়,আবহাওয়া প্রায়ই সমতল নিম্ন অংশের তুলনায় পাহাড়ী এলাকায় শীতল হয়।
গ্রীষ্ম সাধারণত হালকা এবং মোটামুটি শুষ্ক হয়, তবে আপেক্ষিক আর্দ্রতা সাধারণত উচ্চ হয় এবং রাত শীতল হয়। পরিচলন বৃষ্টি সারা বছর জুড়ে ঘটে এবং কোন মাসে বিশেষ করে শুষ্ক হয় না। জুলাই সর্বাধিক তাপমাত্রা (সর্বনিম্ন তাপমাত্রা ১৬ ° সেন্টিগ্রেড, সর্ব্বোচ্চ তাপমাত্রা ৩২ ° সেন্টিগ্রেড) এবং ডিসেম্বর-জানুয়ারি সবচেয়ে শীতলতম (সর্বনিম্ন তাপমাত্রা -১৫ ° সেন্টিগ্রেড, সর্ব্বোচ্চ তাপমাত্রা ০ ° সেন্টিগ্রেড)।
ভারতের অন্যান্য সমভূমির অংশগুলির তুলনায়, কাশ্মীর উপত্যকা আরও মধ্যপন্থী জলবায়ু উপভোগ করে কিন্তু আবহাওয়া অনিশ্চিত হয়। রেকর্ডকৃত সর্ব্বোচ্চ তাপমাত্রা ৩৩ ° সেন্টিগ্রেড এবং রেকর্ডকৃত সর্বনিম্ন তাপমাত্রা -১৮ ° সেন্টিগ্রেড। ৫ এবং ৬ জানুয়ারি ২০১২-এ, অপেক্ষাকৃত সামান্য তুষারের বছরের পর, ভারী তুষারপাত এবং নিম্ন তাপমাত্রার ফলে (শীতকালীন ঝড়) তুষার এবং বরফের একটি পুরু স্তর এই উপত্যকাটিকে আচ্ছাদিত করে ফেলে।
গত কয়েক বছরে কাশ্মীর উপত্যকায় আপেক্ষিক আর্দ্রতা এবং বার্ষিক বৃষ্টিপাত বৃদ্ধি পেয়েছে। এটি সম্ভবত বাণিজ্যিক বনায়ন প্রকল্পের কারণে যার মধ্যে পার্কের এবং সবুজ আবরণ প্রসারিতকরনও অন্তর্ভুক্ত।
পর্যটন
কাশ্মীর উপত্যকা দেশী এবং বিদেশী পর্যটকদের জন্য একটি জনপ্রিয় পর্যটন গন্তব্য স্থান। উপত্যকায় জনপ্রিয় পর্যটন স্থানগুলোর মধ্যে রয়েছে গুলমার্গের একটি স্কি রিসোর্ট, ডাল হ্রদের জনপ্রিয় হাউসবোট, পাহলগম এবং প্রধান হিন্দু মঠ অমরনাথ মন্দির।
১৯৮৯ সালে বিদ্রোহ শুরু হওয়ার আগে, পর্যটন কাশ্মীরের অর্থনীতির একটি গুরুত্বপূর্ণ অংশ গঠন করে। ফলস্বরূপ, কাশ্মীর উপত্যকায় পর্যটন অর্থনীতির সবচেয়ে খারাপ আঘাত ছিল। হাজার হাজার হিন্দু তীর্থযাত্রীরা প্রতিবছর অমরনাথের পবিত্র স্থান পরিদর্শন করে এবং এটি উল্লেখযোগ্যভাবে রাজ্যের অর্থনীতির উপকার করে। কিন্তু এই যাত্রা কাশ্মীরকে পরিবেশগত বিপর্যয়ের পতনের মুখে ফেলে দিয়েছে।
কাশ্মীর উপত্যকায় পর্যটন সাম্প্রতিক বছরগুলিতে বিস্মৃত হয়েছে এবং ২০০৯ সালে, রাজ্যটি ভারতের শীর্ষ পর্যটক গন্তব্যস্থলগুলির মধ্যে একটি হয়ে ওঠে। গুলমার্গ, ভারতের সর্বাধিক জনপ্রিয় স্কি রিসোর্ট গন্তব্যস্থলগুলির মধ্যে একটি, বিশ্বের সর্বোচ্চ সবুজ গল্ফ কোর্স এরও আবাস। তবে, রাজ্যের সহিংসতা হ্রাসের সঙ্গে রাজ্যের অর্থনীতি বিশেষভাবে পর্যটনের উন্নতি সাধন হয়েছে। এটি প্রতিবেদনে দেখানো হয়েছিল যে ২৩,০০০ বিদেশি সহ ৭৩৬,০০০ জন পর্যটক ২০১০ সালে কাশ্মীর ভ্রমণ করে। অন্যান্য পর্যটন স্থানগুলি হল সোনামার্গ, কোকারণাগ, ভেরিনগ, আহ্রাবল এবং সেমথান-শীর্ষ।
পর্বতারোহণ
এই হিমালয় উপত্যকা চ্যালেঞ্জিং কয়েকটি পর্বতমালায় আরোহণ করার জন্য একটি বেস প্রদান করে। জঙ্গিবাদের উত্থানের ফলে এই চূড়াগুলো বন্ধ হয়ে গেছে, এখন এগুলো পর্বতারোহণের জন্য খোলা হয়।
সংস্কৃতি ও রন্ধনপ্রণালী
কাশ্মিরি রন্ধনপ্রণালীতে অন্তর্ভুক্ত রয়েছে দম আলু (সেদ্ধ আলু দাবান এবং প্রচুর পরিমাণে মশলার সঙ্গে পরিদেশন), জামান (একটি কঠিন কুটির পনির), রোজান জোশ (প্রচুর মশলায় মেষশাবক রান্না), ইয়াকিন (হালকা মশলা ও দইয়ের মধ্যে মেষশাবক রান্না), হাক (পালংজাতীয় একধরনের শাকের পাতা), রিসতা-গুসতাবা (টমাটো ও দই দিয়ে মাংসের কিমা), ধনিয়াওয়াল কোরাম এবং বিশেষ চাল। ঐতিহ্যগত ওয়াজওয়ান ভোজে অন্তর্ভুক্ত রয়েছে বিভিন্ন উপায়ে মাংস বা সবজি রান্না, সাধারণত ভেড়ার মাংস রান্না।।
অনেক মুসলমান উপত্যকায় মদ খায় না। এই অঞ্চলে চা তৈরীর দুটি শৈলী আছে: নুন চা বা লবণ চা যার রং গোলাপী (চিনােন পোশ বা পীচ ফুলের রঙ হিসাবে পরিচিত) স্থানীয়দের সাথে জনপ্রিয় এবং কাহ্ওয়া, উৎসব উপলক্ষে একটি চা, জাফরান ও মসলা দিয়ে তৈরী (হলুদ, দারুচিনি, চিনি, নুন চায়ের পাতা) এবং কালো চা।
পরিবহন
কাশ্মীর উপত্যকা সড়ক ও আকাশপথ দ্বারা জম্মু এবং লাদাখ অঞ্চলের সাথে সংযুক্ত। এটি জাতীয় হাইওয়ে এনএইচ ১এ দিয়ে কজিজুন্নের নিকটবর্তী বনিহাল সড়ক টানেলের মাধ্যমে জম্মু অঞ্চলে ও ভারতের বাকি অংশে প্রবেশ করেছে এবং এনএইচ ১বি এর মাধ্যমে যেটি সিথান পাস এবং কিশতওয়ারের পাশ দিয়ে গেছে ।
শ্রীনগর কাশ্মীর উপত্যকার প্রধান বিমানবন্দর এবং জম্মু, লেহ, মুম্বাই, চণ্ডীগড় এবং নয়াদিল্লি থেকে নির্ধারিত ফ্লাইট রয়েছে। কাশ্মীর উপত্যকায় একটি দীর্ঘ আধুনিক রেললাইন রয়েছে যা অক্টোবর ২০০৯ সালে শুরু হয় এবং উপত্যকার পশ্চিমাংশে বারামুল্লাকে শ্রীনগর ও কাজিগুন্দ এর সঙ্গে সংযুক্ত করে। এটি ২৬ জুন ২০১৩ থেকে নতুন ১১.২১৫ কিমি (৭ মাইল) দীর্ঘ পীর পাঞ্জাল রেলওয়ে টানেল বা বনিহাল রেল টানেলের মাধ্যমে পীর পাঞ্জাল পাহাড় জুড়ে কাশ্মীর উপত্যকাটিকে বনিহালের সাথে সংযুক্ত করে। বনিহাল রেলওয়ে স্টেশনটি অন্য কয়েক বছরে ভারতের বাকি অংশের সাথে সংযুক্ত করা হবে কারণ জম্মু থেকে বনিহাল পর্যন্ত রেললাইন নির্মাণ স্থগিত থাকবে। উপত্যকায় পরিবহন প্রধানত সড়ক দ্বারা হয় । অন্যান্য বিমানবন্দরগুলি উধমপুর, আওয়ানিপোড়া, লেহ এবং জম্মুতে অবস্থিত। অনন্তনাগে আরেকটি বিমানবন্দর নির্মান প্রস্তাবিত রয়েছে।
বাহরাইনে পতিতাবৃত্তি
বাহরাইনে পতিতাবৃত্তি অবৈধ। কিন্তু মধ্যপ্রাচ্যের দেশ গুলোর মধ্যে বাহরাইনে সবচেয়ে বেশি যৌন পর্যটকরা ভ্রমণ করতে যায়।  বাহরাইন ইয়ুথ সোসাইটি ফর হিউম্যান রাইটস(Bahrain Youth Society for Human Rights ) ২০০৭ সালে একটি প্রতিবেদন প্রকাশ করে, যেখানে বলা হয় বাহরাইনে ১৩,৫০০ জন পতিতা রয়েছে এবং এই সংখ্যা প্রতি বছর বাড়ছেই।
ইতিহাস
২০০৯ সালে আস্কমেন সাময়িকীর জরিপ অনুসারে সারা বিশ্বের ১০ টি পাপের শহর এর তালিকায় বাহরাইনের রাজধানী মানাম শহর ৮ম অবস্থানে ছিলো। এরপর পতিতাবৃত্তিকে শক্ত হাটে দমনের সিদ্ধান্ত নেওয়া হলে প্রথম সপ্তাহেই ৩০০ জন পতিতা ও দালাল গ্রেফতার হয়। বাহরাইনে প্রতি বছর প্রায় ২০ মিলিয়ন মার্কিন ডলার মূল্যের মাদক ব্যবসা হয়ে থাকে। প্রথম বিশ্বযুদ্ধের পর অনেক বিদেশী কর্মী, বিশেষত ইরাক, ইরান ও ভারত থেকে বাহরাইনে যায় পতিতাবৃত্তির জন্য। বাহরাইনে গুলবা ও মুহাররক নামে দুইটি এলাকা ছিলো পতিতাদের মূল আবাসস্থল। ১৯৩৭ সালে একটি ডিক্রি জারী করে বলা হয় এই এলাকায় আর পতিতারা বসবাস অথবা কাজ করতে পারবে না। ১৯৭০ এর দশকে বিভিন্ন হোটেল ও ভবনে পতিতারা যাতায়াত শুরু করে। ১৯৬১ সালে ব্রিটেনের কাছ থেকে বাহরাইন স্বাধীনতা লাভ করে। স্বাধীনতার পর ব্রিটিশরা ভিসা ছাড়া বাহরাইনে ৩মাস থাকতে পারতো। এই সময় ব্রিটিশ পতিতারা বাহরাইনে প্রবেশ করতো ও ৩ মাস পতিতাবৃত্তি করার পর চলে যেতো। অনেকে আবার পর্যায়ক্রমে বাহরাইন ও সংযুক্ত আরব আমিরাতে ৩ মাস করে পতিতাবৃত্তি করতো। তবে ১৯৯৬ সালে এই ভিসা সুবিধা বন্ধ করে দেওয়া হয়। এতে ব্রিটিশ পতিতাদের পতিতাদের অবাধ যাতায়াত বন্ধ হয়।
১৯৮৬ সালের পর সৌদি আরব ও বাহরাইনের মধ্যে যোগাযোগ ব্যবস্থা অনেক উন্নত হয়। তখন অনেক সৌদি নাগরিক ছুটি কাটানোর জন্য বাহরাইনের আসতেন। তারা অনেক বিলাসীতা করতো। তাদের ঘিরে বাহরাইনে পতিতাবৃত্তির প্রসার ঘটতে থাকে। ৮০ ও ৯০ এর দশকে ফিলিপাইন ও শ্রীলঙ্কা থেকে বাহরাইনে পতিতা নিয়ে আসা হয়েছে। সোভিয়েত ইউনিয়ন ধ্বংস হয়ে যাওয়ার পর প্রচুর রুশ মেয়ে পতিতা হিসেবে বাহরাইনে আসে, যেমনটি হয়েছিলো ১৯৯৬ সালে বসনিয়া থেকে নারীরা এসে পতিতাবৃত্তিতে যোগ দিতো।
পাচার
পতিতাবৃত্তির প্রসারের জন্য বিভিন্ন দেশ থেকে নারী পাচারের লক্ষ্যস্থল হয়ে উঠে বাহরাইন। মূলত বাংলাদেশ, পাকিস্তান, ভারত, নেপাল, মিশর, জর্ডান, ইয়েমেন, ফিলিপাইন ইত্যাদি দেশ থেকে নারী পাচার করে নিয়ে আসা হতো। ২০১৫ সালে বাহরাইন সরকার ১৭ জন পাচারকারীকে আটক করে। তাদের ১০ বছরের জেল, জরিমানা ও নির্বাসন দেওয়া হয়। ২০১৬ সালে ২জন রুশ মহিলাকে রাশিয়ায় নির্বাসন পাঠানো হয়, তারা পাচারের সাথে জড়িত ছিলো।
আইনি ব্যবস্থা
বাহরাইনে পতিতাবৃত্তির অভিযোগে জেল, জরিমানাসহ মৃত্যুদন্ড পর্যন্ত দেওয়া হয়।
অকালগড়, পাঞ্জাব
অকালগড় (Akalgarh) ভারতের পাঞ্জাব রাজ্যের লুধিয়ানা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৪ মিটার (৭০২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আকলগড় (পাঞ্জাব) শহরের জনসংখ্যা হল ৬৬০০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫% তার চাইতে আকলগড় (পাঞ্জাব) এর সাক্ষরতার হার বেশি।
জাতীয় সংসদের স্পিকার
সভাধ্যক্ষ বা স্পিকার হলেন বাংলাদেশের জাতীয় সংসদের সভা পরিচালক বা প্রিসাইডিং অফিসার। তার ভূমিকা অন্যান্য দেশের ওয়েস্টমিনস্টার ধাঁচের সরকারে স্পিকারের ভূমিকার সমতুল্য।
জাগো ফাউন্ডেশন
জাগো ফাউন্ডেশন হল বাংলাদেশে ২০০৭ সালের এপ্রিল মাসে প্রতিষ্ঠিত একটি সুশীল সমাজ সংস্থা। যা দারিদ্র্যসীমার নিচে বসবাসকারী মানুষের উন্নতির জন্য কাজ করে। জাগো ফাউন্ডেশনের বর্তমানে সারা বাংলাদেশে বিস্তৃত স্কুল রয়েছে যা ৪৫০০ সুবিধাবঞ্চিত শিশুদের জন্য বিনামূল্যে পাঠদান সেবা দিয়ে যাচ্ছে। জাগোর প্রধান বার্ষিক ইভেন্টগুলোর মধ্যে একটি হল 'সর্বজনীন শিশু দিবস'। ফাউন্ডেশনের স্বেচ্ছাসেবক প্ল্যাটফর্ম 'ভলান্টিয়ার ফর বাংলাদেশ'-এর মাধ্যমে ৫০,০০০ এরও বেশি সংখ্যক স্বেচ্ছাসেবক রয়েছে যারা শিশুদের অধিকারের জন্য সচেতনতা বৃদ্ধির মাধ্যমে এই দিবসটি উদযাপন করে।
ইতিহাস
২০০৭ সালে এপ্রিলে করভি রক্ষন্দ, একজন আইন স্কুলের ছাত্র, ঢাকা শহরের রায়ের বাজারের বস্তিতে বন্যার্তদের জন্য ত্রাণ বিতরণের জন্য কয়েকজন বন্ধুর সাথে একটি আন্দোলন শুরু করেন। পরবর্তীতে তিনি 'শিক্ষার মাধ্যমে দারিদ্র্য চক্র ভাঙার' আশা নিয়ে জাগো ফাউন্ডেশন প্রতিষ্ঠার জন্য এই কার্যক্রম সম্প্রসারিত করেন। যদিও জাগো মূলত ঢাকার রায়ের বাজারের শিশুদের বিনামূল্যে প্রাথমিক বিদ্যালয়ের শিক্ষা প্রদানের মাধ্যমে শুরু হয়েছিল, এটি ধীরে ধীরে সমগ্র বাংলাদেশে তার কার্যক্রম সম্প্রসারিত করতে শুরু করে।
জাগো ফাউন্ডেশন স্কুল
২০১১ সালের সেপ্টেম্বরে জাগো ফাউন্ডেশন একটি পাইলট প্রোগ্রাম হিসাবে তার প্রথম ডিজিটাল স্কুল শুরু করে।
বাংলাদেশে স্বেচ্ছাসেবক
ভলান্টিয়ার ফর বাংলাদেশের মাধ্যমে, জাগো ফাউন্ডেশন, বাংলাদেশে প্রথমবারের মতো তরুণদের আওয়াজ তোলা সহ একটি প্ল্যাটফর্ম প্রদান করে। বাংলাদেশের প্রায় ৬৪টি জেলায় স্বেচ্ছাসেবী গ্রুপ প্রতিষ্ঠার লক্ষে ভলান্টিয়ার ফর বাংলাদেশ কাজ করছে।
আন্তর্জাতিক কার্যক্রম
জাগো বর্তমানে মার্কিন যুক্তরাষ্ট্র, যুক্তরাজ্য, কানাডা এবং অস্ট্রেলিয়াতে সহায়ক শাখা খুলেছে। এই শাখাগুলির বেশিরভাগই স্থানীয় নাগরিকদের দ্বারা পরিচালিত হয় যারা একসময় জাগো-এর স্বেচ্ছাসেবক হিসাবে কাজ করেছিল।
মো. কেরামত আলী জামে মসজিদ
'''মো. কেরামত আলী জামে মসজিদ''' বাংলাদেশের মৌলভীবাজার জেলার কমলগঞ্জ উপজেলার কেরামত নগরে অবস্থিত একটি মসজিদ। ষাটের দশকে মুঘল স্থাপত্যের অনুকরণে নির্মিত তিন গম্ভুজবিশিষ্ট আকর্ষণীয় ‘মো. কেরামত আলী জামে মসজিদ’টির প্রতিষ্ঠাতা প্রখ্যাত রাজনীতিবিদ ও দানশীল ব্যক্তিত্ব আলহাজ্ব মো. কেরামত আলী।
ইতিহাস
১৯৬৭ সালে মো. কেরামত আলী জামে মসজিদটি নির্মাণ করেন প্রখ্যাত রাজনীতিবিদ ও দানশীল ব্যক্তিত্ব আলহাজ্ব মো. কেরামত আলী। পরবর্তীতে তাঁর নামানুসারেই মসজিদটির নামকরণ করা হয়।
স্থাপত্যশৈলী
মসজিদটির মধ্যখানে একটি বড় গম্ভুজ ও দু’পাশে অপেক্ষাকৃত দুটি ছোট গম্ভুজ এবং চারপাশের চার কোণায় চারটি লম্বাকৃতির সুউচ্চ মিনার রয়েছে। মূল্যবান ইরানি পাথর দ্বারা নির্মিত মসজিদের গম্বুজের কারুকাজ কালের পরিক্রমায় হারিয়ে গেলেও অত্যাধুনিক মোজাইক ও মার্বেল পাথর দ্বারা নির্মিত মসজিদের ভেতর ও বাইরের বেশিরভাগ কারুকাজ-নকশা এখনও বর্তমান । এছাড়াও মসজিদ সংলগ্ন ইমাম-মুয়াজ্জিনদের থাকার জন্য মনোরম কোয়ার্টার, বড় পুকুর ঘাট ও অজুখানা বিদ্যমান রয়েছে। মুঘল স্থাপত্যের অনুকরণে নির্মিত এমন আকর্ষণীয় মনোমুগ্ধকর ও ব্যয়বহুল নির্মাণশৈলী মসজিদের সৌন্দর্যবর্ধনের পাশাপাশি একক স্বতন্ত্র বৈশিষ্ট প্রকাশ করে। এই মসজিদে একসাথে সালাত আদায় করতে পারেন সহস্রাধিক মানুষ।
নীনবীয় ইস্‌হাক
নীনবীয় ইস্‌হাক (, إسحاق النينوي Ishaq an-Naynuwī, Ἰσαὰκ Σύρος; আনু. ৬১৩ – আনু. ৭০০), যিনি সিরীয় সন্ত ইস্‌হাক, আব্বা ইস্‌হাক, ইস্‌হাক সাইরুস ও কাতারীয় ইস্‌হাক নামেও পরিচিত, ছিলেন একজন ৭ম শতাব্দীর পূর্ব সিরীয় খ্রিষ্টান বিশপ ও ধর্মতাত্ত্বিক। তিনি তার খ্রিষ্টীয় কৃচ্ছ্রসাধনা বিষয়ক রচনার জন্য বিশেষভাবে খ্যাত। পূর্ব অ্যাসিরীয়, ক্যালডীয় ক্যাথলিক ও পূর্ব অর্থডক্স মণ্ডলী তাকে সন্ত হিসেবে গণ্য করে।
মাহমুদ শাহ কোরেশী
মাহমুদ শাহ কোরেশী বাংলাদেশের একজন শিক্ষাবিদ যিনি বাংলা একাডেমির মহাপরিচালক ছিলেন। ভাষা ও সাহিত্যে অসাধারণ অবদানের জন্য ফরাসী সরকার কর্তৃক একাধিক পুরস্কার ও শিক্ষায় বিশেষ অবদানের জন্য রাষ্ট্রীয় একুশে পদকে ভূষিত হন। ফরাসী, ইংরেজি ও বাংলা সব ভাষাতেই তিনি সাবলীল এবং বহু গল্প, অনুবাদ, গবেষণা ও সম্পাদিত গ্রন্থ-পুস্তক তিনি রচনা করেন।
তিনি গণ বিশ্ববিদ্যালয়ে কলা ও সামাজিক বিজ্ঞান অনুষদের সাবেক ডীন এবং বাংলা বিভাগের অধ্যাপক ছিলেন।
গ্রন্থ
মাহমুদ শাহ কোরেশীর উল্লেখযোগ্য গ্রন্থের মধ্যে রয়েছে:
হাফেজ আহমদ
জন্ম ও বংশ পরিচয়
আহমদ ১৯০৪ সালে চুনতী গ্রামে জন্মগ্রহণ করেন। পিতা মাওলানা সৈয়দ আহমদ এবং মাতা হাজেরা খাতুন। তার পূর্ব পূরুষ শাহ আলম খন্দকার আরব দেশ হতে বাঁশখালি উপজেলার কালীপুর গ্রামে এসে বসতি স্থাপন করেন। পরবর্তীতে তার পুত্র ইব্রাহিম খন্দকার চুনতীতে এসে বসতি স্থাপন করেন। তার দাদা কাজী ইউসুফ আলী আরকানের অন্যতম জমিদার ছিলেন।
অবদান
তিনি ১৯৭২ সালের ১১ রবিউল আউয়াল মাহফিলে সীরাতুন্নবী (সাঃ) প্রবর্তন করেন। প্রতিবছর ধারাবাহিকভাবে ১৯ দিন ব্যাপী সীরাতুন্নবী (সাঃ) মাহফিল অনুষ্ঠিত হয়ে আসছে।
১৯৮৩ সালে মাহফিলের ১৯ দিন আগে তিনি মৃত্যুবরণ করেন। চুনতী সীরাত ময়দানের পাশে তার মাজার রয়েছে।
মেনুহিন ফেস্টিভ্যাল জিস্টাড
মেনুহিন ফেস্টিভ্যাল জিস্টাড হল একটি সঙ্গীত উৎসব যা বেহালাবাদক ইহুদি মেনুহিন দ্বারা প্রতিষ্ঠিত হয় যেটি ১৯৫৭ সাল থেকে প্রতি গ্রীষ্মে সুইস আলপাইন শহর জিস্টাড এ অনুষ্ঠিত হয়, পর্যটন পরিচালক কর্তৃক "কিছু কনসার্টের মাধ্যমে গ্রীষ্মের মরসুমকে উন্নত করার" অনুরোধ করার পর।
মেনুহিন পরিবার ১৯৫৭ সালে জিস্টাড-এ বসতি স্থাপন করে এবং প্রথম মেনুহিন ফেস্টিভ্যাল জিস্টাড চালু করে। এখন এটি সাত সপ্তাহের মধ্যে ৫০টিরও বেশি কনসার্ট নিয়ে গঠিত, বিখ্যাত একক শিল্পীদের অংশগ্রহনে অনুষ্ঠিত হয়।
২০১২ সালে, এটি শুক্রবার, ২০ জুলাই থেকে ৮ সেপ্টেম্বরের মধ্যে অনুষ্ঠিত হয়েছিল। সে বছর প্রথম কনসার্টটি ছিল সানেনের চার্চে ব্রিটিশ বেহালাবাদক জুলিয়া ফিশারের একটি আবৃত্তি। অন্যান্য বিশিষ্ট একক সঙ্গীতশিল্পীদের মধ্যে রয়েছে পিয়ানোবাদক আন্দ্রেস শিফ, সোপ্রানো সিসিলিয়া বার্তোলি এবং সেলিস্ট সল গ্যাবেটা।
সেলাহাত্তিন দেমিরতাশ
সেরাহাত্তিন দেমিতাস (জন্ম ১০ এপ্রিল ১৯৭৩) একজন তুর্কি রাজনীতিবিদ এবং কুর্দি বংশোদ্ভূত লেখক, ২০০৭ সাল থেকে তুরস্কের পার্লামেন্টের সদস্য। তিনি বামপন্থীপন্থী কুর্দি পিপলস ডেমোক্রেটিক পার্টির (এইচডিপি) সহ-নেতা ছিলেন। তিনি ২০১৪ সাল থেকে ২০১৮ পর্যন্ত ফিগেন ইয়াক্সেকদাদের সাথে কাজ করেছিলেন। তিনি ২০১৬ সালের নভেম্বর মাস থেকে কারাগারে আছেন।
সেরাহাত্তিন ২০১৪ সালের রাষ্ট্রপতি নির্বাচনে এইচডিপি-এর প্রেসিডেন্ট প্রার্থী ছিলেন এবং ৯.৭৭% ভোট পেয়ে তৃতীয় স্থানে ছিলেন। তাকে এইচডিপি এক্সিকিউটিভ বোর্ড ২০১৮ সালের প্রেসিডেন্ট নির্বাচনে তাদের প্রার্থী করে। তিনি  কারাগার থেকে তার প্রচারণা চালান এবং  ৮.৪০% ভোট পেয়ে তৃতীয় স্থান অর্জন করেন।
প্রাথমিক জীবন ও শিক্ষা
সেরাহাত্তিন ১৯৭৩ সালে পালুতে জন্মগ্রহণ করেন, সেখানে তিনি  তার প্রাথমিক ও মাধ্যমিক শিক্ষা সম্পন্ন করেন। তিনি রাজনীতিবিদ বেদাত আয়দানের অন্ত্যেষ্টিক্রিয়ায় তার অভিজ্ঞতাকে একটি রাজনৈতিক জাগরণ হিসাবে উল্লেখ করেছেন:"আমি একজন ভিন্ন মানুষ হয়ে গেলাম। আমার জীবনের গতিপথ পরিবর্তিত হয়েছে ... যদিও আমি ঘটনার পিছনে কারণটি পুরোপুরি বুঝতে পারিনি, এখন আমি জানি: আমরা কুর্দি এবং এটি এমন একটি পরিচয় ছিল না যা আমি ফেলে দেব, এটিও আমার সমস্যা ছিল।'"মাধ্যমিক স্কুল থেকে স্নাতক হওয়ার পর, তিনি  বিশ্ববিদ্যালয়ের প্রবেশিকা পরীক্ষা দেন এবং তিনি ১৯৯১ সাল থেকে ডোকুজ আইলল বিশ্ববিদ্যালয়ে মেরিটাইম কমার্স অ্যান্ড ম্যানেজমেন্ট অধ্যয়ন করেন, যেখানে তিনি রাজনৈতিক সমস্যার মুখোমুখি হন এবং ডিগ্রি শেষ না করেই বিদ্যালয় ছাড়তে বাধ্য হন। তিনি দিয়ারবাকরে ফিরে আসেন এবং ১৯৯৩ সালে বিশ্ববিদ্যালয়ের প্রবেশিকা পরীক্ষা পুনরায় নেন, তারপরে তিনি আঙ্কারা বিশ্ববিদ্যালয়ের আইন অনুষদে ভর্তি হন।
পেশাদারী কর্মজীবন
তিনি স্নাতক শেষ করার পর কিছু সময়ের জন্য একজন ফ্রিল্যান্স আইনজীবী হিসাবে কাজ করেছিলেন।তিনি ২০০০ সালে হিউম্যান রাইটস অ্যাসোসিয়েশনের (আইএইচডি) দিয়ারবাকর শাখার নির্বাহী কমিটির সদস্য হন। সেই সময় ওসমান বায়দেমির আইএইচডি চেয়ারে ছিলেন, যিনি পরের স্থানীয় নির্বাচনে দিয়ারবাকরের মেয়র নির্বাচিত হন। সেরাহাত্তিন ২০০৪ সালে দেমারবাকর আইএইচডি-এর চেয়ারে স্থলাভিষিক্ত হন। সভাপতির দায়িত্ব পালনকালে, অ্যাসোসিয়েশন তুরস্কে ক্রমবর্ধমান অমীমাংসিত রাজনৈতিক হত্যাকাণ্ডের দিকে মনোনিবেশ করেছিল।
পুরস্কার
প্রগতিশীল জোট তাকে ২০১৯ সালের নভেম্বর মাসে তাদের রাজনৈতিক কারেজ অ্যাওয়ার্ড (সাহস পুরস্কার) প্রদান করে। তার স্ত্রী বসাক দেমিতাস পুরস্কার প্রদান অনুষ্ঠানে উপস্থিত থেকে পুরস্কার গ্রহণ করেন, কারণ সেরাহাত্তিন তখনও কারাগারে ছিলেন।
খান্ডভি (খাদ্য)
খান্ডভি ( গুজরাটি : ખાંડવી khāṇḍvi ), পাটুলি, দহিবাদি বা সুরালিচি বড়ি (सुरळीची वडी) নামেও পরিচিত, এই খাবারটি ভারতের মহারাষ্ট্রীয় রন্ধনশৈলী ও গুজরাটি রন্ধনশৈলীর একটি সুস্বাদু পরিচিত খাবার । এটি হলুদাভ বর্নের এবং শক্ত গোলাকার বেলন আকৃতির হয়। এটি প্রাথমিকভাবে বেসন এবং দই দিয়ে তৈরি হয়।
খান্ডভি খাবারটি সারা ভারতের বিভিন্ন অঞ্চলে সহজেই পাওয়া যায়। এটি সাধারণত স্বল্প ক্ষুধা নিবারণের জন্য জলখাবার হিসাবে খাওয়া হয়। অনেকে বাড়িতে এটি তৈরি করার পরিবর্তে স্থানীয় দোকান থেকে কিনতে পছন্দ করেন। এটি মাঝে মাঝে রসুনের চাটনির সাথে পরিবেশন করা হয়।
প্রস্তুতি
খান্ডভি সাধারণত বেসন এবং দইয়ের মিশ্রণ থেকে তৈরি হয় যাতে স্বাদের জন্য আদা বাটা, নুন, জল, হলুদ, এবং কখনও কখনও কাঁচা মরিচ দেওয়া হয়। সবকিছু মিশিয়ে একটি ঘন গোলা প্রস্তুত করা হয় এবং তারপরে একটি সমতল রান্না করার পাত্রে এই গোলা থেকে কিছু পরিমান নিয়ে গোল আকারে ছড়িয়ে দেওয়া হয়। তারপর গোলাটি আকার পেলে তাকে গুটিয়ে বেলনের আকৃতি দেওয়া হয় এবং ২-৩ সেমি (১ ইঞ্চি) আকারের টুকরোতে কেটে নেওয়া হয়। খান্ডভি সাধারণত এমন আকারের হয় যা এক কামড়ে খাওয়া যায়। এটি বিভিন্ন মশলা সহযোগে অথবা কোচানো পনির, চাটনি বা কেচাপ দিয়েও খাওয়া যেতে পারে। এটি গরম বা ঠান্ডা দুভাবেই পরিবেশন করা হয়।
বেগম কুলসুম সাইফুল্লাহ খান
প্রাথমিক জীবন এবং কর্মজীবন
কলসুম ১৯২১ সালে খাতক পশতুন বংশের একটি পরিবারে কোহাত জেলার কারাক এলাকায় জন্মগ্রহণ করেন। তিনি ছিলেন দুজন বিশিষ্ট পাকিস্তানি রাজনীতিবিদ মোহাম্মদ আসলাম খান খাত্তক এবং ইউসুফ খাতক এর বোন। কলসুম গাজনিকেল লাক্কী মারওয়াতের একজন সুপরিচিত ব্যবসায়ীর সাথে বিবাহিত হোন, তার নাম ছিল খান সাইফুল্লাহ খান। যিনি মাতাত বংশের খান, বা লর্ড ছিলেন। তার পাঁচ পুত্র ছিল: আনোয়ার সাইফুল্লাহ খান, সেলিম সাইফুল্লাহ খান, হুমায়ুন সাইফুল্লাহ খান, জাভেদ সাইফুল্লাহ খান এবং বিখ্যাত কার্ডিওলজিস্ট ইকবাল সাইফুল্লাহ খান। ১৯৬৪ সালে ৪৯ বছর বয়সে তার স্বামী সাইফুল্লাহ খান হঠাৎ মারা যান। তিনি তার মৃত স্বামীর ব্যবসা গড়ে তোলেন। যা ২০১৭ সালে বস্ত্র, বিদ্যুৎ উৎপাদন, তেল ও গ্যাস অনুসন্ধান ও টেলিযোগাযোগ শিল্পের ক্ষেত্রে পাকিস্তান নেতৃস্থানীয় ব্যবসায় সংগঠনের মাঝে অন্যতম ছিল।
জিয়া শাসনের সময় তাকে কারাগারে রাখা হয়েছিল।
নেপচুন-পরবর্তী গ্রহসমূহ
১৮৪৬ সালে নেপচুন গ্রহ আবিষ্কারের পর এই গ্রহের কক্ষপথের অপর পারে আরেকটি গ্রহ রয়েছে কিনা তা নিয়ে যথেষ্ট জল্পনাকল্পনা শুরু হয়। এই কল্পিত গ্রহটির অনুসন্ধান শুরু হয় ঊনবিংশ শতাব্দীর মধ্যভাগে এবং বিংশ শতাব্দীর সূচনাকালেও পার্সিভাল লোয়েলের এক্স গ্রহের (ইংরেজি: Planet X) অনুসন্ধানের মাধ্যমে তা অব্যাহত থাকে। দানব গ্রহগুলির (নির্দিষ্টভাবে ইউরেনাস ও নেপচুনের) কক্ষপথে যে আপাত বৈষম্য দেখা যায় তা ব্যাখ্যা করতে লোয়েল এক্স গ্রহ অনুকল্পটি প্রস্তাব করেন। তিনি অনুমান করেছিলেন, একটি বৃহৎ অদৃষ্টপূর্ব নবম গ্রহের অভিকর্ষীয় বল ইউরেনাসকে যথেষ্ট পরিমাণে উত্তেজিত করে এই ধরনের বৈষম্য ঘটাচ্ছে।
১৯৩০ সালে ক্লাইড টমবাও কর্তৃক প্লুটো আবিষ্কৃত হলে লোয়েলের অনুকল্পটি আপাতদৃষ্টিতে বৈধ প্রমাণিত হয়। প্লুটোকেও আনুষ্ঠানিকভাবে নবম গ্রহ নাম দেওয়া হয়েছিল। কিন্তু প্লুটোর অভিকর্ষীয় বল যে কোনও দানব গ্রহকে প্রভাবিত করার পক্ষে অত্যন্ত কম তা ১৯৭৮ সালে নিশ্চিতভাবে প্রমাণিত হয়ে যায়। যার ফলে দশম গ্রহের এক স্বল্পকালীন অনুসন্ধান শুরু হয়। ১৯৯০-এর দশকের গোড়ার দিকে ভয়েজার ২ মহাকাশযান কর্তৃক সংগৃহীত পরিমাপগুলি পর্যালোচনা করে জানা যায় যে, পরিগণনা কালে নেপচুনের ভর সামান্য বেশি ধরার কারণেই ইউরেনাসের কক্ষপথে সেই অসমতা পর্যবেক্ষিত হয়েছিল। এর পর দশম গ্রহের অনুসন্ধান অনেকাংশে পরিত্যক্ত হয়। ১৯৯২ সালের পরে প্লুটোর সমরূপ অথবা তদপেক্ষাও বৃহত্তর কক্ষপথে অসংখ্য ছোটো ছোটো তুষারাবৃত বস্তু আবিষ্কৃত হওয়ার পর প্লুটোকে আর গ্রহের মর্যাদা দেওয়া উচিত কিনা অথবা প্লুটো ও তার প্রতিবেশীগুলিকে গ্রহাণুর মতো স্বতন্ত্র কোনও শ্রেণিভুক্ত করা উচিত কিনা তা নিয়ে বিতর্কের সূত্রপাত হয়। এই গোষ্ঠীর একাধিক বৃহত্তর সদস্য ইতিপূর্বে গ্রহ হিসেবে বর্ণিত হলেও ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) প্লুটো ও তার বৃহত্তম প্রতিবেশীগুলিকে বামন গ্রহ হিসেবে নতুনভাবে শ্রেণিভুক্ত করে। এর ফলে নেপচুন সৌরজগতের দূরতম জ্ঞাত গ্রহে পরিণত হয়।
জ্যোতির্বৈজ্ঞানিক সমাজের বৃহত্তর অংশ এই বিষয়ে একমত যে, প্রাথমিকভাবে যে এক্স গ্রহের কল্পনা করা হয়েছিল তার বাস্তব অস্তিত্ব নেই। অবশ্য কয়েকজন জ্যোতির্বিজ্ঞানী বাহ্য সৌরজগতে পর্যবেক্ষিত অন্যান্য ব্যতিক্রমগুলিকে ব্যাখ্যা করতে অদ্যাবধি অপর্যবেক্ষিত এক গ্রহের ধারণাটিকে পুনরুজ্জীবিত করেছেন। ২০১৪ সালের মার্চ মাসের হিসেব অনুযায়ী, ওয়াইজ দূরবীনের মাধ্যমে পরিচালিত পর্যবেক্ষণ ১০,০০০ জ্যোতির্বৈজ্ঞানিক এককে শনির আকারবিশিষ্ট (৯৫ পার্থিব ভর) কোনও বস্তু এবং ২৬,০০০ জ্যোতির্বৈজ্ঞানিক এককে বৃহস্পতির আকারবিশিষ্ট (≈৩১৮ পার্থিব ভর) বা তার চেয়েও বড়ো কোনও বস্তুর সম্ভাবনা খারিজ করে দিয়েছে।
২০১৪ সালে সম্প্রতি-আবিষ্কৃত চরম নেপচুনোত্তর বস্তুগুলির একটি গোষ্ঠীর কক্ষপথের সাদৃশ্যের ভিত্তিতে জ্যোতির্বিজ্ঞানীরা একটি অতি-পৃথিবী গ্রহের অস্তিত্বের অনুকল্পনা করেছেন। এই গ্রহটির ভর পৃথিবীর ভরের তুলনায় ২ থেকে ১৫ গুণ বেশি এবং অবস্থায় ২০০ জ্যোতির্বৈজ্ঞানিক এককের ওপারে, সম্ভবত ১,৫০০ জ্যোতির্বৈজ্ঞানিক এককে একটি অতিমাত্রায় আনত কক্ষপথে। ২০১৬ সালে আরও গবেষণার ফলে জানা যায় যে, এই অজ্ঞাত দূরবর্তী গ্রহটি এমন এক আনত ও উৎকেন্দ্রিক কক্ষপথে অবস্থিত যেটি সূর্য থেকে ২০০ জ্যোতির্বৈজ্ঞানিক এককের চেয়ে কাছে এবং ১,২০০ জ্যোতির্বৈজ্ঞানিক এককের চেয়ে দূরে অবস্থিত নয়। বৈজ্ঞানিকদের অগ্রকথন অনুযায়ী, এই কক্ষপথ গুচ্ছবদ্ধ চরম নেপচুনোত্তর বস্তুগুলির সঙ্গে একই সরলরেখায় বিন্যস্ত নয়। আইএইউ যেহেতু প্লুটোকে আর গ্রহের মর্যাদা দেয় না, সেই হেতু এই নতুন অনুকল্পিত বস্তুটি পরিচিতি লাভ করে নবম গ্রহ হিসেবে।
প্রারম্ভিক অনুমান
১৮৪০-এর দশকে ফরাসি গণিতজ্ঞ উরবেঁ লে ভেরিয়ে ইউরেনাসের কক্ষপথের উত্তেজনার বিষয়টিকে বিশ্লেষণ করতে নিউটনীয় বলবিদ্যার প্রয়োগ ঘটান এবং এক তদবধি-অনাবিষ্কৃত গ্রহের অভিকর্ষীয় আকর্ষণকে এই উত্তেজনার কারণ বলে অনুকল্পনা করেন। লে ভেরিয়ে এই নতুন গ্রহটির অবস্থানের অগ্রকথন করেন এবং নিজের গণনার ফলাফল জার্মান জ্যোতির্বিজ্ঞানী জোহান গটিফ্রেড গেলের কাছে পাঠিয়ে দেন। চিঠিটি পাওয়ার ঠিক পরের রাতে অর্থাৎ ১৮৪৬ সালের ২৩ সেপ্টেম্বর গেল ও তাঁর ছাত্র হেইনরিখ ড্যারে ঠিক যেখানে লে ভেরিয়ার গ্রহটির অবস্থানের অগ্রকথন করেছিলেন সেখানেই নেপচুন আবিষ্কার করেন। দানব গ্রহগুলির কক্ষপথে কয়েকটি ছোটোখাটো বৈষম্য ছিল। ধরে নেওয়া হয়েছিল যে এই বৈষম্যগুলি নেপচুনের পরেও আরেকটি গ্রহের অস্তিত্বের ইঙ্গিত।
নেপচুন আবিষ্কারের আগেও কোনও কোনও বৈজ্ঞানিক অনুমান করেছিলেন এই বৈষম্যের কারণ ব্যাখ্যা কোনও একটি গ্রহের অস্তিত্ব যথেষ্ট নয়। ১৮৩৪ সালের ১৭ নভেম্বর ব্রিটিশ অপেশাদার জ্যোতির্বিজ্ঞানী রেভারেন্ড টমাস জন হাসে ব্রিটিশ রাজ-জ্যোতির্বিজ্ঞানী জর্জ বিডেল এয়ারির কাছে ফরাসি জ্যোতির্বিজ্ঞানী অ্যালেক্সিস বোভার্দের সঙ্গে তাঁর একটি কথোপকথনের কথা জানিয়েছিলেন। হাসের প্রতিবেদন অনুযায়ী, তিনি যখন বোভার্দকে বলেন যে ইউরেনাসের অস্বাভাবিক গতির কারণ সম্ভবত একটি অনাবিষ্কৃত গ্রহের অভিকর্ষীয় প্রভাব, তখন বোভার্দ বলেছিলেন যে এমন কথা তাঁরও মনে হয়েছে এবং এই বিষয়ে তিনি গোথায় সিবার্গ মানমন্দিরের অধিকর্তা পিটার আন্দ্রেয়াস হানসেনের সঙ্গে চিঠিপত্র আদানপ্রদান করেছেন। হানসেনের মত ছিল যে, ইউরেনাসের গতি ব্যাখ্যায় কোনও একটি বস্তুর উপস্থিতি যথেষ্ট নয়। তিনি যুক্তির খাতিরে ইউরেনাসের পরে দু’টি গ্রহের অস্তিত্ব অনুমান করেছিলেন।